
 కాంతమ్మ దృష్టిలో తన కూతురు చదవటం, పరీక్షలు ప్యాసవటం - అంతా వట్టి హైరానా, ఎంత పెద్ద చదువు చదివి మాత్రం తన కూతురు ఉద్యోగాలు చేయబోతున్నదా? ఊళ్ళేలబోతున్నదా? తన బిడ్డ గొప్ప అదృష్టవంతురాలు. బిడ్డ వయసుతోపాటు తమ సంపదకూడా పెరుగుతున్నది. దానికి చదువుమీద యిష్టం లేకపోతే, చదవమని బలవంతం చెయ్యటం ఎందుకు? ఇంకో అయిదారేళ్ళు గడిస్తే, తమ హోదాకు సరితూగే కుటుంబంలోని కుర్రవాణ్ణెవర్నయినా తెచ్చి, దానికి ముడేసి, ఇంటిలోనే ఇల్లరికం వుంచుకుంటే సరిపోతుంది. కాంతమ్మ కెప్పుడూ యిలాంటి ఆలోచనలే. ఆమె వట్టి ఆలోచనలతో సరిపెట్టుకుని యింట్లో కూర్చోక, తమ అంతస్థుకు తగినవారనుకున్న కుటుంబాలవాళ్ళతో పరిచయాలూ, స్నేహాలూ ప్రారంభించింది. డబ్బుతోపాటు కాంతమ్మ మానసికంగా కూడా కొంత పెరిగింది. ధనం వల్లగాని, ఉద్యోగరీత్యాగాని గొప్పవాళ్ళని ఆమె అనుకున్న వ్యక్తులతో , సమానఫాయాలో మాట్లాడటం నేర్చుకున్నది. ఉన్నట్టుండి ఒక శుభముహూర్తాన కాంతమ్మ లేడీస్ క్లబ్బులో మెంబరుగా చేరింది. అక్కడి కొచ్చేవారంతా కొద్దో గొప్పో చదువుకున్న వాళ్ళూ పెద్ద పెద్ద ఆఫీసర్ల భార్యలూ వారి సంతానమూనూ. కాంతమ్మ తన భర్త దగ్గిర ఓపిక వున్నప్పుడల్లా నాలుగు ఇంగ్లీషు ముక్కలు నేర్చుకుని, వాటిని సందర్భశుద్ధి వున్నా లేకపోయినా క్లబ్బులో ధారాళంగా వుపయోగించేది. విన్నవాళ్ళు - విరగబడి నవ్వబోయి పెద్దింటావిడ. ఏమనుకొని పోతుందో అని చిరునవ్వు నవ్వే ప్రయత్నంలో వికవిక పకపక మనేవాళ్ళు. అలాంటి సందర్భాలలో కాంతమ్మకు అరికాలిమంట నెత్తికెక్కేది. 'డిగ్రీలూ, ఉద్యోగాలూ, వున్నా, లక్ష్మి లేనివాళ్ళకు, మర్యాదా మన్ననా ఏం తెలుస్తుంది?' అనుకొనే దావిడ యీసడింపుగా. ఆ నవ్విన వాళ్ళనందర్నీ నాగరికత తెలియని పశువులకింద జమకట్టేసేది.  క్లబ్బు కొచ్చేవాళ్ళల్లో రిటైర్డు హైకోర్టు జడ్జి సుందరంగారి భార్య అంటే కాంతమ్మకు మహాచెడ్డకోపం. కాంతమ్మకూ ఆమెకూ ప్రతి చిన్న విషయంలోనూ వాదోపవాదాలు జరుగుతూండేవి. ఇక కలెక్టరు భార్య కళావతి వున్నది. ఆమె ఆ క్లబ్బుకు వచ్చే వారందరిలోకి సౌందర్యవతి, విద్యావతి. ఆమె ఎవరి మనసూ నొప్పించకుండా తాను నవ్వుతూ అందర్నీ నవ్విస్తూండేది. ఆమె అన్నా కాంతమ్మకు పడదు, కాని పైకిమాత్రం ఎంతో ఆప్యాయతా, గౌరవం కనబరుస్తూండేది.  ఒకనాడు క్లబ్బులో అందరూ పేకాడుతున్నారు. మధ్య మధ్య మిసెస్ సుందరం, కాంతమ్మ ఒకరినిమించి ఒకరు గొప్పలు చెప్పుకుంటున్నారు. మిసెస్ సుందరం ఒక్కతే కాంతమ్మతో యిలాంటి కబుర్లు పెట్టుకుంటుంది. కతిమావారు ఆమె సంగతి అంతగా పట్టించుకోరు. "మీరు కట్టిన చీర బావుంది. కొత్తదా?" అడిగింది మిసెస్ సుందరం కాంతమ్మను. "అబ్బే లేదు; డ్రైవాష్ నుంచి వచ్చింది. నేను పట్టుచీర ఒక్కసారికంటే ఎక్కువ కట్టను, డ్రైవాష్ కు వేసేస్తాను. అదీ ఫ్యాషన్స్ కంపెనీవాళ్ళకే. వాళ్ళు చీరకు రెండు రూపాయలు చార్జి వేస్తారు. అదెంతలెండి! మా వారికి నేను నలిగిన చీర కట్టుకోవటం బొత్తిగా యిష్టం వుండదు," అన్నది కాంతమ్మ గర్వంగా. "మీవారే నయం! మావారు వాష్ కు వేసిన చీర కట్టుకుంటే కోప్పడతారు. అందుకని, కొత్తచీర ఒకేసారి కట్టి, దాన్ని మా పనిపిల్ల కిచ్చేస్తాను. అది ఆ చీరల్ని డ్రైవాష్ కు వేసిగాని మరి కట్టుకోదు. అదిప్పుడిప్పుడే కాస్త బడాయి నేరుస్తున్న పిల్లలెండి!" అన్నది మిసెస్ సుందరం వచ్చే నవ్వు ఆపుకుంటూ. ఈ మాటలు విన్నవాళ్ళందరూ గొల్లుమంటూ నవ్వారు. కాంతమ్మకు ఒంటిమీద తేళ్ళూ జెర్రులూ పాకినట్టయింది. ఒకే మోతాదులో యింత అవమానాన్ని ఆమేనాడూ మింగవలసి రాలేదు. ఆనాటితో ఆమె క్లబ్బు ఛాయలకేసి కూడ పోవటం మానుకున్నది. కాంతమ్మను గృహసమస్యలు కూడా కొన్ని బాధించసాగినై. ఆదాయం పెరగటంతో, ఆ అంతస్తుకు తగినట్టు బ్రతుకుదామని కాంతమ్మ ఇంటిలో నౌకర్లనూ, చాకర్లనూ కొందరిని చేర్చింది. తిండి, ఇరవై పాతిక రూపాయిల నెలజీతాలకు వచ్చిన వాళ్ళు అవకాశం దొరికితే ఎన్నెన్ని దొంగతనాలు చేయగలరో ఆమె ఆలోచించుకొని బెదిరిపోతుండేది. ఈ నౌకర్లలో ఒకర్నీ నమ్మటానికి లేదు. వంటవాడు కాస్త సందు దొరికితే పాలూ పెరుగులు మెక్కెయ్యటమేగాక, కూరా నారా అలగావాళ్ళందరికీ పంచేస్తాడు. ఇల్లూడ్చే పిల్లా, పక్కలు పరిచే ముసలిదీ.... వీళ్ళను అసలు ఆదమరిచి ఉండేందుకే లేదు. నెలాఖర్న వీళ్ళందరికీ జీతం డబ్బులిచ్చేప్పుడు కాంతమ్మకు ప్రాణం కడబట్టినంత పనయ్యేది. పనీపాటూలేని వాళ్ళందరికీ తాను ఊరికే డబ్బు ధారపోస్తున్నట్టు బాధపడేది కాని, ఇంటికి ఈ హంగులన్నీ తప్పవు. పెళ్ళీడుకు వస్తున్న పిల్ల వున్నది. ఏ క్షణాన ఎలాంటి సంబంధాలు వస్తయ్యో చెప్పలేం. కృష్ణారావులోకూడా రోజురోజుకూ పెరిగిపోతున్న ఆదాయం చాలా మార్పులు తెచ్చింది. ఏనాడూ రాజకీయాల జోలికి పోని కృష్ణారావు అవంటే ఎంతో ఆసక్తి కనబరుస్తున్నాడు. ఏవైనా ఎన్నికలొస్తే, అతని ఇంటికి వచ్చేపోయే కార్లసంఖ్య చెప్పటం కష్టం. అసెంబ్లీకి నిలబడవలసిందిగా కొందరతణ్ణి గట్టిగా కోరారు. అంత తొందరేం వచ్చిందిలే అన్న ధోరణిలో కృష్ణారావు మాట్లాడాడు. ఇలాంటి సంగతులు తెలిసినప్పుడల్లా కాంతమ్మ భర్త అంత ప్రయోజకుడై పోవటానికి కారణం తనే అనుకుంటుంది. ఆమె పలుకుబడివల్లే కావచ్చు. ఒకప్పుడు నాస్తికుడిలా మాట్లాడే కృష్ణారావు యిప్పుడు గొప్ప ఆస్తికుడూ, వేంకటేశ్వరస్వామి భక్తుడూ అయిపోయాడు. సింహద్వారం దాటి ఇంటిలో ప్రవేశించగానే, నిలువెత్తు ఏడుకొండలవాడి విగ్రహం అందర్నీ ఆకర్షిస్తుంది. భార్యా భర్తలిద్దరూ తప్పకుండా శనివారాల్లో ఉపవాసాలు చేస్తుంటారు.  డబ్బూ, పలుకుబడీ, ఆరోగ్యం, చక్కని కుమార్తె - యిన్ని వున్నా, ఎటో పారిపోయిన తమ్ముడు చంద్రాన్ని మాత్రం కృష్ణారావు మరిచిపోలేకపోతున్నాడు. అతడు గుర్తు వచ్చినప్పుడల్లా, కృష్ణారావు తమ్ముడిపట్ల తాను చేసిన దౌష్ట్యానికి బాధపడుతుండేవాడు. దొంగతనం చేసినా, తమ్ముణ్ణి తానలా గొడ్ల చావిడిలో గుంజకు కట్టివేయవలసిందికాదు. ఈ పాడుపని చేయటం ద్వారా తను మరణించిన తల్లిదండ్రుల ఆత్మలకు శాంతిలేకుండా చేసి ఉండవచ్చు. చంద్రం యింకా బతికేవున్నాడా?  తమ్ముణ్ణి గురించిన యీ అనుమానం కృష్ణారావుకు సరిగ్గా ఆఫీసుకు బయలుదేరే సమయాలలో ఎదురవుతుండేది; ఆ రోజునా ఎందుకనో చంద్రం హఠాత్తుగా గుర్తుకువచ్చాడు. కృష్ణారావు ఆఫీసుకు వెళ్ళే ప్రయత్నం మాని, తన గదిలోకి వెళ్ళి పడుకొన్నాడు. భార్యవచ్చి అడిగితే ఒంట్లో బాగోలేదని చెప్పాడు.  గోడగడియారం పన్నెండు కొట్టింది. బయట ఎండ మండిపోతున్నది, గదిలో ఫాన్ తిరుగుతున్నా, గాలి మరింత వేడెక్కిపోతున్నది. ఫాన్ ఆపితే ఎక్కడలేని ఉక్క. కృష్ణారావు మంచంమీంచి లేచి వరండాలో కెళదామనుకునేంతలో అప్పుడే భోజనం చేసిందేమో - ఆయాసపడుతూ కాంతమ్మ గదిలో ప్రవేశించి, "చూడండి, యిక్కడ ఎంత ఉక్కగా వుందో! ఒక్క గదన్నా ఎయిర్ కండిషన్ చేయించమంటే చేయించారూ? ఆ జడ్జి సుందరంగారు చూడండి, ఉన్నదాన్లోనే ఎంత గొప్పగా కనబడతారో! మూడు గదులు ఎయిర్ కండిషన్ చేయించారట," అన్నది. ఈ మాటలు వింటూనే కృష్ణారావుకు వళ్ళు మండిపోయింది. తన భార్య ఒక్కనాడైనా తన తమ్ముణ్ణి గురించి అడిగిన పాపానపోలేదు. వాడింకా బతికుంటే ఎక్కడో బికారిలా జీవితం గడుపుతూండి వుంటాడు. ఆస్తిలో వాడికీ వాటా వున్నది. అయినా వాడికి అనుభవించే రాతలేదు. ఉన్నది చాలక తన భార్య ఎయిర్ కండిషన్లు కావాలంటుంది. చంద్రం తిరిగి రాకపోవటమే ఆమె కోరుకుంటున్నట్టు కనబడుతుంది. అప్పుడు ఆస్తంతా తన కూతురికే దక్కుతుంది. ఈ మనిషిలో మానవత్వం ఉందా?  "ఉలకరూ పలుకరూ, ఏమిటంత యిదిగా ఆలోచిస్తున్నారు? ఒంట్లో మరీ అంత బాగోపోతే; డాక్టరుకు ఫోన్ చేయండి. అయినా, నా మాట మీరేనాడు లెక్కచేశారు గనక!" అంటూ కాంతమ్మ ముఖం ముడుచుకుని, దూరంగా పోయి కూర్చున్నది.  కృష్ణారావు భార్య అన్నమాటలకు ఏ జవాబూ యివ్వలేదు. అతడికి ఆలోచనలమీద ఆలోచనలు వస్తున్నవి. కాంతమ్మ మాట తనెప్పుడు కాదన్నాడో అతడికి గుర్తుకు రావటంలేదు. నిజంగానే ఆమె మాట పాటించక, ఆమెను తగిన హద్దుల్లో ఆమెనుంచినట్టయితే, తన తమ్ముడు దేశాలుపట్టి పోవలసిన అవసరం కలిగేది కాదేమో! ఈనాడు లక్షల ఆస్తికి వారసుడైన చంద్రం పొట్టకోసం ఎన్నెన్ని బాధలు పడుతున్నాడో? భగవాన్! తనుచేసిన పాపానికి నిష్కృతిలేదు. కృష్ణారావు చెమ్మగిల్లిన కళ్ళను తుడుచుకుంటూ మంచంమీద ఓ పక్కకు వత్తిగిలి పడుకున్నాడు. చంద్రంజాడలు తెలుసుకునేందుకు తాను చేయవలసినదంతా చేశానన్న తృప్తి అతడికి లేదు. చంద్రం ఎక్కడ వున్నదీ తెలియపరిచినవారికి పెద్ద బహుమానం యిస్తానని, అతడు పత్రికల్లో ప్రకటనలు వేయించాడు. ఫలితం లేకపోయింది. గురుకుల్ వాళ్ళకు రాస్తే, చంద్రమోహన్ అనే తెలుగు కుర్రవాడొకడు కొత్తగా వచ్చి చేరినట్టు జవాబిచ్చారు. తన తమ్ముడు చంద్రశేఖర్ - చంద్రమోహన్ అని పేరు మార్చుకున్నాడేమో అన్న అనుమానం అనుమానంగానే వుండిపోయింది. వ్యాపార గొడవల్లో పడిపోయి తానా విషయం అంతటితో వదిలేశాడు. తాను ఒకసారి ఆ గురుకుల్ కు వెళ్ళివస్తే ఎంత బావుండేది! కాని, తానాపని చెయ్యలేడు. ఆఫీసు.... వ్యాపారం.... లాభాలు.... భగవాన్!

 kantamma drushtilo tana koothuru chadavatam, pareekshalu pyaasavatam - antaa vatti hyrana, entha pedda chaduvu chadivi maatram tana koothuru udyogaalu cheyabotunnada? oollelabotunnadaa? tana bidda goppa adrushtavanturaalu. bidda vayasuthopaatu tama sampadakuda perugutunnadi. daaniki chaduvumeeda yishtam lekapothe, chadavamani balavantam cheyyatam enduku? inko ayidaarellu gadiste, tama hodaku sarituge kutumbamloni kurravaannevarnayinaa tecchi, daaniki mudesi, intilone illarikam vunchukunte saripotundi. kantamma keppuduu yilanti aalochanale. aame vatti aalochanalatho saripettukuni yintlo kurchoka, tama antasthuku taginavaaranukunna kutumbaalavaallato parichayaaluu, snehaaluu praarambhinchindi. dabbuthopatu kantamma maanasikamgaa kuudaa kontha perigindi. dhanam vallagaani, udyogareetyaagaani goppavallani aame anukunna vyaktulatho , samanafayalo matladatam neerchukunnadi. unnattundi oka shubhamuhurtaana kantamma ladis clubbulo membarugaa cherindi. akkadi kochevaarantaa koddo goppo chaduvukunna vaalluu pedda pedda afficerla bhaaryaluu vaari santaanamuunuu. kantamma tana bharta daggira opika vunnappudalla naalugu ingleeshu mukkalu neerchukuni, vaatini sandarbhasuddhi vunna lekapoyina clubbulo dhaaraalamgaa vupayoginchedi. vinnavaallu - viragabadi navvaboi peddintavida. emanukoni potundo ani chirunavvu navve prayatnamlo vikavika pakapaka manevallu. alanti sandarbhaalalo kaantammaku arikalimanta nettikekkedi. 'degreeluu, udyogaaluu, vunna, lakshmi lenivallaku, maryada mannana yem telustundi?' anukone davida yeesadimpugaa. aa navvina vaallanandarnii naagarikata teliyani pasuvulakinda jamakattesedi.  klabbu kochevallallo retiredu hycortu jadji sundaramgaari bharya ante kaantammaku mahacheddakopam. kaantammakuu aamekuu prati chinna vishayamloonuu vaadopavaadaalu jarugutundevi. ika kalektaru bharya kalavati vunnadi. aame aa klabbuku vache vaarandariloki soundaryavati, vidyaavati. aame evari manasuu noppinchakundaa taanu navvutuu andarnee navvistuundeedi. aame anna kaantammaku padadu, kaani paikimatram entho aapyaayataa, gowravam kanabarustundedi.  okanadu clubbulo andaruu pekaadutunnaaru. madhya madhya misses sundaram, kantamma okariniminchi okaru goppalu cheppukuntunnaru. misses sundaram okkate kaantammatho yilanti kaburlu pettukuntundi. katimaavaaru aame sangati antagaa pattinchukoru. "meeru kattina cheera bavundi. kottadaa?" adigindi misses sundaram kaantammanu. "abbe ledu; drivash nunchi vachindi. nenu pattuchiira okkasarikante ekkuva kattanu, drivash ku vesestaanu. adhee fashans kampenivallake. vaallu cheeraku rendu roopaayalu charji vestaaru. adentalendi! maa vaariki nenu naligina cheera kattukovatam bottigaa yishtam vundadu," annadi kantamma garvamgaa. "meevare nayam! maavaaru wash ku vesina cheera kattukunte koppadataru. andukani, kottachira okesari katti, daanni maa panipilla kichestaanu. adhi aa cheeralni drivash ku vesigaani mari kattukodu. adippudippude kaasta badai nerustunna pillalendi!" annadi misses sundaram vache navvu aapukuntuu. ee maatalu vinnavaallandaruu gollumantu navvaaru. kaantammaku ontimeeda teelluu jerruluu paakinattayindi. oke motaadulo yinta avamaanaanni aamenaduu mingavalasi raledu. aanaatitoe aame klabbu chayalakesi kuuda povatam maanukunnadi. kaantammanu gruhasamasyalu kuudaa konni baadhinchasaaginai. aadaayam peragatamtho, aa antastuku taginattu bratukudaamani kantamma intilo naukarlanuu, chaakarlanuu kondarini cherchindi. tindi, iravai paatika roopaayila nelajeetaalaku vachina vaallu avakaasam dorikithe ennenni dongatanaalu cheyagalaro aame aalochinchukoni bediripotundedi. ee naukarlalo okarni nammataaniki ledu. vantavaadu kaasta sandu dorikithe paaluu perugulu mekkeyyatamegaaka, kura nara alagaavaallandarikii panchestaadu. illudeche pilla, pakkalu pariche musalidii.... veellanu asalu aadamarichi undenduke ledu. nelakharna veellandarikee jeetam dabbulicheppudu kaantammaku praanam kadabattinanta panayyedi. paneepaatuuleni vaallandarikii taanu oorike dabbu dhaarapostunnattu badhapadedi kaani, intiki ee hangulannee tappavu. pelleeduku vastunna pilla vunnadi. e kshanaana elanti sambandhaalu vastayyo cheppalem. krishnaraolulokuda rojurojuku perigipotunna aadaayam chala maarpulu tecchindi. enaaduu rajakeeyala joliki poni krishnarao avante entho aasakti kanabarustunnadu. evaina ennikaloste, athani intiki vachepoye kaarlasankhya cheppatam kashtam. assembleeki nilabadavalasindigaa kondaratanni gattigaa koraru. anta tondarem vachindile anna dhoranilo krishnarao matladadu. ilanti sangatulu telisinappudalla kantamma bharta anta prayojakudai povataniki kaaranam tane anukuntundi. aame palukubadivalle kaavachhu. okappudu nastikudila matlade krishnarao yippudu goppa aastikuduu, venkateswaraswamy bhaktuduu aipoyadu. simhadwaaram daati intilo pravesinchagaane, niluvettu edukondalavadi vigraham andarnee aakarshistundi. bharya bhartaliddaruu tappakunda sanivaaraallo upavaasaalu chestuntaaru.  dabboo, palukubadi, aarogyam, chakkani kumarte - yinni vunna, eto paaripoyina tammudu chandraanni maatram krishnarao marichipolekapotunnada. atadu gurtu vachinappudalla, krishnarao tammudipatla taanu chesina doushtyaaniki badhapadutundevadu. dongatanam chesina, tammunni taanalaa godla chaavidilo gunjaku kattiveyavalasindikaadu. ee paadupani cheyatam dwara tanu maraninchina tallidandrula aatmalaku santilekunda chesi undavacchu. chandram yinka batikevunnada?  tammunni gurinchina yee anumanam krishnaaraavuku sarigga aafiisuku bayaludere samayaalalo eduravutundedi; aa rojuna endukano chandram hataattugaa gurtukuvacchadu. krishnarao aafiisuku velle prayatnam maani, tana gadiloki velli padukonnadu. bhaaryavachi adigithe ontlo bagoledani cheppaadu.  godagadiyaram pannendu kottindi. bayata enda mandipotunnadi, gadilo fan tirugutunna, gaali marinta vedekkipotunnadi. fan aapithe ekkadaleni ukka. krishnarao manchammeenchi lechi varandaalo keladaamanukunentalo appude bhojanam chesindemo - aayaasapadutuu kantamma gadilo pravesinchi, "chudandi, yikkada entha ukkagaa vundo! okka gadanna air condition cheyinchamante cheyinchaaruu? aa jadji sundaramgaaru chudandi, unnadaanlone entha goppagaa kanabadataro! moodu gadulu air condition cheyinchaarata," annadi. ee maatalu vintoone krishnaaraavuku vallu mandipoyindi. tana bharya okkanadaina tana tammunni gurinchi adigina papanapoledu. vadinka batikunte ekkado bicarila jeevitam gaduputuundi vuntaadu. aastilo vaadikii wata vunnadi. aina vaadiki anubhavinche raataledu. unnadi chaalaka tana bharya air conditionlu kaavaalantundi. chandram tirigi rakapovatame aame korukuntunnattu kanabadutundi. appudu aastanta tana koothurike dakkutundi. ee manishilo maanavatvam undaa?  "ulakaroo palukaruu, emitanta yidigaa aalochistunnaaru? ontlo mari anta bagopothe; daaktaruku fon cheyandi. aina, naa maata meerenadu lekkachesaaru ganaka!" antuu kantamma mukham muduchukuni, dooramgaa poyi koorchunnadi.  krishnarao bharya annamaatalaku e jawaboo yivvaledu. atadiki aalochanalameeda aalochanalu vastunnavi. kantamma maata taneppudu kadannado atadiki gurtuku ravatamledu. nijamgaane aame maata paatinchaka, aamenu tagina haddullo aamenunchinattayithe, tana tammudu deshalupatti povalasina avasaram kaligedi kademo! eenaadu lakshala aastiki vaarasudaina chandram pottakosam ennenni baadhalu padutunnado? bhagawan! tanuchesina paapaaniki nishkrutiledu. krishnarao chemmagillina kallanu tuduchukuntu manchammeeda oo pakkaku vattigili padukunnadu. chandranjadalu telusukunenduku taanu cheyavalasinadanta chesananna trupti atadiki ledu. chandram ekkada vunnadee teliyaparichinavaariki pedda bahumanam yistaanani, atadu patrikallo prakatanalu veyinchaadu. phalitam lekapoyindi. gurukul vaallaku raste, chandramohan ane telugu kurravaadokadu kottagaa vachi cherinattu javaabichaaru. tana tammudu chandrasekhar - chandramohan ani paeru marchukunnademo anna anumanam anumaanamgaane vundipoyindi. vyapara godavallo padipoyi taanaa vishayam antatitho vadilesadu. taanu okasari aa gurukul ku vellivaste entha bavundedi! kaani, taanaapani cheyyaledu. aafiisu.... vyaparam.... labhalu.... bhagawan!